পর্যটন কমপ্লেক্স এলাকার ঝুলন্ত সেতুটি রাঙ্গামাটিতে পর্যটকদের অন্যতম প্রধান আকর্ষণ । দুটি পাহাড়ের উপর সংযোগ ঘটিয়ে কাপ্তাই হ্রদের উপর ঝুলে আছে এই সেতুটি। শীত মৌসুমে সেতু পার হয়ে অপর পাড়ের পাহাড়ের চূড়ায় পিকনিক করার জন্য অনেক পর্যটক রাঙ্গামাটির এই ঝুলন্ত সেতুর নিকটে আসে। সেতুটি পার হয়ে অন্য পাড়ে গেলে হ্রদের পাড়ে এক অনাবিল বন্য পরিবেশ মনকে উদার করে দেয়। ঝুলন্ত সেতুটিকে কেন্দ্র করে এখানকার স্থানীয় জনগণ তাদের ক্ষুদ্র পসরা সাজিয়ে বসে আছে পর্যটকদের আকৃষ্ট করার জন্য।